  โจ๊กบางลำพูเป็นร้านโจ๊กขนาดใหญ่ตั้งอยู่ข้างหน้า หน้าเซเว่นตรงถนนบางลำพูที่เชื่อมต่อกับถนนข้าวสารและ เดินไปสุดก็จะเจอกับถนนระมูตี บุคคลใดหรือ แก๊งเพื่อนที่ชอบเที่ยวกลางคืน โดยเฉพาะ ถนนข้าวสารทุกคนคงจะรู้จัก โจ๊กบางลำพูเป็นอย่างดี :)

ตั้งแต่เรียนมาและมีโอกาสได้ไปเที่ยวถนนข้าวสาร นับไม่ถ้วนว่าไปมาแล้วทั้งหมดกี่ครั้ง แต่ที่จำได้คือ ไปทุกครั้งไม่ว่าจะเมาหรือไม่เมา ก่อนเที่ยวหรือว่าหลังเที่ยวเราก็จะมานั่งกินโจ๊กร้อนๆ กับเพื่อนเสมอ โจ๊กร้านนี้เอาเข้าจริงไม่ได้อร่อย อลังการ แต่ว่าสิ่งที่ทำให้ประทับใจคือ ภาพบรรยากาศโดยรอบมากกว่า (ส่วนตัว) เป็นคนชอบนั่งกินข้างทางและบรรยากาศคนเที่ยวกลางคืนจะเมาบ้างไม่เมาบ้าง แต่รู้สึก "อิ่ม" ทุกครั้งที่ไปเที่ยว

บางครั้งบางทีก็รู้สึกมีชีวิตชีวามากกว่าการเที่ยวแถวเอกมัยทองหล่อ ด้วยซ้ำ ว่ากันไม่ได้น๊อ...ต่างคนต่างรสนิยม แต่ที่แน่ๆ ใครมีโอกาสขอให้ลองไปรับประทานโจ๊กบางลำพู โจ๊กร้อนๆ กับหมูสับอร่อยๆ รับรองว่า หมดไม่มีเหลือ ราคาถูกแสนถูก

อ๋อแต่ตั้งใจไปกินต้องไปดึกหน่อยเพราะว่าตรอก ดั่งกล่าวจะมีร้านอาหารหมุนเวียนขายกันไปเวลา เวลาเช้าก็ร้านหนึ่ง สายก็ร้านหนึ่ง บ่ายก็ร้านหนึ่ง เย็นก็ร้านหนึ่ง ส่วนโจ๊กบางลำพูอยู่ในโซนหัวค่ำ-ดึก เวลาไปอยากให้ไปประมาณ 21.00-02.00 รับรองได้กินสมใจแน่นอน : )

*เป็นความคิดเห็นส่วนตัวล้วนๆน่ะจ๊ะอ่านสนุกๆอย่าคิดมากๆ มีอะไรบ้านๆ อร่อยๆจะเอามาเล่าสู่กันฟัง : )